Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 33/13/8807	Michalovce, 10.9.2014
EEČ : 2-66-352-2014

U Z N E S E N I E

Trestná vec:	obvinený XXXXX a spol.  
Prečin:	Porušovanie domovej slobody podľa § 194 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.5.2013, spisová značka 1 Pv 33/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02. 01. 2013 v čase okolo 20.00 h, po predchádzajúcej vzájomnej dohode prišli k rodinnému domu č. XXXXX v obci XXXXX, okres XXXXX, kde XXXXX a ml. XXXXX preskočili jeho oplotenie a podišli k dreveným dverám šopy, ktorá bola súčasťou rodinného domu, kde tieto telom násilím vylomili v oblasti zámku a vošli do jej vnútorných priestorov, odkiaľ následne odcudzili rôzne klince, kladivá, sekáče, matice, reťaz - železný šrot o celkovej váhe 70 kg, pričom ml. XXXXX po celý ten čas dával pozor na ceste pred rodinným domom, čím tak XXXXX odcudzením vecí spôsobili škodu vo výške 14,- € a poškodením zariadenia škodu vo výške 6,- €. 

Uznesením prokurátora Okresnej prokuratúry XXXXX zo dňa 7.5.2013, spisová značka 1 Pv 33/13/8807, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry XXXXX sp. zn. 1Pv 33/13 zo 07. 05. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin krádeže formou spolupáchateľstva podľa § 20, § 212 ods. 2 písm. a) Tr. zákona v jednočinnom súbehu s prečinom porušovania domovej slobody formou spolupáchateľstva podľa § 20, § 194 ods. 1, ods. 2 písm. c) Tr. zákona, proti obvineným XXXXX, ml. XXXXX a ml. XXXXX na tom skutkovom základe, že dňa 02. 01. 2013 v čase okolo 20.00 h, po predchádzajúcej vzájomnej dohode prišli k rodinnému domu č. XXXXX v obci XXXXX, okres XXXXX, kde XXXXX a ml. XXXXX preskočili jeho oplotenie a podišli k dreveným dverám šopy, ktorá bola súčasťou rodinného domu, kde tieto telom násilím vylomili v oblasti zámku a vošli do jej vnútorných priestorov, odkiaľ následne odcudzili rôzne klince, kladivá, sekáče, matice, reťaz - železný šrot o celkovej váhe 70 kg, pričom ml. XXXXX po celý ten čas dával pozor na ceste pred rodinným domom, čím tak XXXXX odcudzením vecí spôsobili škodu vo výške 14,- € a poškodením zariadenia škodu vo výške 6,- €. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov pre každého. 

Predmetné uznesenie sa stalo právoplatným dňa 21. 05. 2013 u všetkých obvinených.

Skúšobná doba pre podmienečné zastavenie trestného stíhania uplynula dňom 21. 05. 2014.

Po uplynutí skúšobnej doby boli vyžiadané odpisy registra trestov a správy o povesti obvinených. 

Bolo zistené, že obvinení XXXXX, ml. XXXXX a ml. XXXXX v priebehu skúšobnej doby viedli riadny život, nedopustili sa žiadneho trestného činu ani priestupku, a teda vyhoveli podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinení XXXXX, ml. XXXXX a ml. XXXXX sa v skúšobnej dobe podmienečného zastavenia trestného stíhania osvedčili.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor